**Karl Peter Andersson** (s. 13. huhtikuuta 1991 Kvidinge, Ruotsi) on ruotsalainen jääkiekkopuolustaja, joka pelaa SM-liigajoukkue Pelicansissa.

Ura
---

### Seuraura

Andersson on Åstorps IK:n kasvatti. Hän siirtyi juniorina sittemmin Rögle BK:hon. Andersson siirtyi sieltä 16-vuotiaana Frölunda HC:n organisaatioon kaudeksi 2007–2008. Hän pelasi suurimman osan kaudestaan seuran J20-joukkueessa, jossa Andersson voitti kauden päätteeksi J20 SuperElitin mestaruuden. Hän debytoi samalla kaudella myös Elitserienissä, jossa Andersson pelasi myös ensimmäisen ja kauden ainoaksi jääneen ottelunsa 2. helmikuuta 2008 Skellefteå AIK:ta vastaan. Hän sai ottelussa jääaikaa 17 sekuntia. Kaudella 2008–2009 Andersson ei pelannut otteluakaan Elitserienissä, vaan se eteni pääasiassa Frölundan J20-joukkueessa, mutta osa hänen kaudestaan kului myös J18-joukkueessa.

Vancouver Canucks varasi Anderssonin viidennellä kierroksella 143. pelaajana NHL:n varaustilaisuudessa 2009. Varsinaisella Elitserienin tulokaskaudellaan 2009–2010 hän pelasi 21 runkosarjaottelua tehopistein 1+4=5. Andersson teki ensimmäisen Elitserien-maalinsa 14. tammikuuta 2010 Linköping HC:n Fredrik Norrenan taakse. Hän keräsi ottelusta teholukeman +2. Andersson pelasi kauden aikana myös kymmenen ottelua lainalla sarjatasoa alempana HockeyAllsvenskan-joukkue Borås HC:ssä. Rannevamma teki hänen kaudestaan kuitenkin rikkonaisen. Andersson teki helmikuussa 2010 vuoden mittaisen Elitserien-sopimuksen Frölundan kanssa. 

Kesäkuussa 2010 Andersson teki kolmivuotisen NHL-tulokassopimuksen Vancouver Canucksin kanssa, mutta hän pelasi kauden 2010–2011 kuitenkin vielä lainalla Frölundassa, jossa Andersson pelasi 27 runkosarjaottelua ilman tehopisteitä. Hän pelasi myös kahdeksan European Trophy-ottelua tehden kaksi maalia. Yli puolet kaudestaan hän pelasi kuitenkin lainalla Borås HC:n Allsvenskan-joukkueessa, jossa Andersson pelasi 30 runkosarjaottelua tehopistein 2+2=4. Hän vahvisti myös Frölundan J20-joukkuetta kevään 2011 pudotuspeleissä, jotka päättyivät J20 SuperElitin mestaruuteen.Toukokuussa Canucks lainasi Anderssonin kaudeksi 2011–2012 Allsvenskan-joukkue Örebro HK:hon. Hän oli viidellä osumallaan joukkueen eniten maaleja tehnyt puolustaja. Andersson eteni Örebron kanssa Kvalserieniin, mutta joukkue jäi kuitenkin ilman sarjanousua.

Kauden 2012–2013 Andersson aloitti AHL-joukkue Chicago Wolvesissa osaksi myös NHL:n työsulun vuoksi. Tammikuussa 2013 hänet nostettiin Canucksin NHL-vahvuuteen harjoitusleirille, mutta Andersson lähetettiin sen päätteeksi kuitenkin takaisin farmiin. Anderssonin tulokaskausi Wolvesissa toi 42 runkosarjaottelussa tehot 1+7=8. Huhtikuun lopulla hänet nostettiin Canucksin NHL-joukkueen harjoitusvahvuuteen NHL:n pudotuspeleihin, mutta Andersson ei kuitenkaan saanut peliaikaa. Kauden 2013–2014 hän pelasi kokonaan Canucksin uudessa farmijoukkueessa, Utica Cometsissa. Heinäkuussa 2014 Andersson teki Canucksin kanssa vuoden mittaisen ja kaksisuuntaisen jatkosopimuksen. Syksyn harjoitusleirin päätteeksi seura asetti hänet siirtolistalle. Koska mikään toinen NHL-seura ei napannut Anderssonia vuorokauden kuluessa, Canucs lähetetti hänet farmiin. Andersson pelasi kauden 2014–2015 kokonaan Cometsissa. Hän eteni joukkueen kanssa aina Calder Cup -finaaleihin saakka, mutta mestaruuden vei lopulta kuitenkin Manchester Monarchs otteluvoitoin 4–1.

Kaudeksi 2015–2016 Andersson palasi kotimaahansa ja hän siirtyi kaksivuotisella sopimuksella pelaamaan SHL:ää (ent. Elitserien) aiempaan seuraansa Örebro HK:hon. Kaudeksi 2017–2018 Andersson siirtyi kaksivuotisella sopimuksella Växjö Lakers HC:n riveihin. Neljännessä finaaliottelussa 22. huhtikuuta 2018 vieraissa Skellefteå AIK:ta vastaan hän sai syöttöpisteen Elias Petterssonin tekemään avausmaaliin, joka jäi lopulta Lakersin 0–5-voittoon päättyneen ottelun voittomaaliksi, joka ratkaisi joukkueelle Ruotsin-mestaruuden. Andersson eteni joukkueen kanssa myös Mestarien liigan finaaleihin, mutta mestaruuden vei lopulta kuitenkin suomalainen JYP lukemin 0–2. Jo saman vuoden marraskuussa hänen sopimustaan Lakesin kanssa jatkettiin kahdella vuodella kevääseen 2021 saakka.

Anderssonin kausi 2019–2020 jäi vain yhdeksän ottelun mittaiseksi loukkaantumisen vuoksi. Kaudella 2020–2021 hän ehti pelata vain 14 ottelua, kunnes marraskuussa 2020 tullut polvivamma päätti Anderssonin kauden. Hänen ottelumääränsä riitti kuitenkin kauden päätteeksi Ruotsin-mestaruuteen. Helmikuussa 2021 Andersson teki Växjö Lakersin kanssa vuoden mittaisen jatkosopimuksen.

Kaudeksi 2022–2023 Andersson siirtyi vuoden mittaisella sopimuksella Pelicansiin. Hänen kautensa jäi rikkonaiseksi loukkaantumisten vuoksi ja Andersson pelasi runkosarjassa vain 33 ottelua. Hänen kautensa päättyi ensimmäisessä välieräottelussa, kun Andersson törmäsi joukkuetoverinsa Ben Bloodin kanssa. Hän voitti kauden päätteeksi SM-hopeaa.

### Maajoukkueura

Andersson pelasi alle 20-vuotiaiden MM-kilpailuissa vuonna 2010, jolloin hän voitti pronssia. Andersson pelasi myös alle 18-vuotiaiden MM-kilpailuissa vuonna 2009 sekä Ivan Hlinkan muistoturnauksessa vuonna 2008, jolloin hän voitti pronssia. Yhteensä Andersson on pelannut 13 nuorten ja 34 poikien maaottelua.

Muuta
-----

Peterin isoveli on Tomas Andersson on pelannut Ruotsin alemmissa sarjoissa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2007–2008 | Frölunda HC | SuperElit | 8 | 0 | 2 | 2 | 4 | 1 | 0 | 0 | 0 | 0 |
|  | Frölunda HC | Elitserien | 1 | 0 | 0 | 0 | 0 | – | – | – | – | – |
| 2008–2009 | Frölunda HC | SuperElit | 36 | 3 | 5 | 8 | 42 | 4 | 0 | 1 | 1 | 0 |  |  |  |  |  |  | U18 | 6 | 1 | 0 | 1 | 6 |
| 2009–2010 | Frölunda HC | SuperElit | 1 | 1 | 0 | 1 | 0 | – | – | – | – | – |  |  |  |  |  |  | JMM | 6 | 0 | 3 | 3 | 4 |
|  | Frölunda HC | Elitserien | 21 | 1 | 4 | 5 | 4 | – | – | – | – | – |
|  | Borås HC | Allsvenskan | 10 | 2 | 4 | 6 | 12 | – | – | – | – | – |
| 2010–2011 | Frölunda HC | SuperElit | – | – | – | – | – | 7 | 1 | 3 | 4 | 2 |
|  | Frölunda HC | Elitserien | 27 | 0 | 0 | 0 | 8 | – | – | – | – | – |
|  | Borås HC | Allsvenskan | 30 | 2 | 2 | 4 | 24 | – | – | – | – | – |
| 2011–2012 | Örebro HK | Allsvenskan | 30 | 5 | 1 | 6 | 18 | 10 | 2 | 1 | 3 | 2 |
| 2012–2013 | Chicago Wolves | AHL | 42 | 1 | 7 | 8 | 16 | – | – | – | – | – |
| 2013–2014 | Utica Comets | AHL | 58 | 2 | 11 | 13 | 26 | – | – | – | – | – |
| 2014–2015 | Utica Comets | AHL | 51 | 2 | 8 | 10 | 20 | 17 | 1 | 7 | 8 | 12 |
| 2015–2016 | Örebro HK | SHL | 44 | 2 | 3 | 5 | 18 | – | – | – | – | – |
| 2016–2017 | Örebro HK | SHL | 44 | 2 | 3 | 5 | 20 | – | – | – | – | – |
| 2017–2018 | Växjö Lakers HC | SHL | 40 | 0 | 5 | 5 | 14 | 9 | 0 | 2 | 2 | 6 | Le Mat-pokalen |
| 2018–2019 | Växjö Lakers HC | SHL | 39 | 2 | 5 | 7 | 51 | 7 | 0 | 2 | 2 | 0 |
| 2019–2020 | Växjö Lakers HC | SHL | 9 | 0 | 2 | 2 | 8 | – | – | – | – | – |
| 2020–2021 | Växjö Lakers HC | SHL | 14 | 0 | 1 | 1 | 6 | – | – | – | – | – | Le Mat-pokalen |
| 2021–2022 | Växjö Lakers HC | SHL | 36 | 2 | 3 | 5 | 45 | – | – | – | – | – |
| 2022–2023 | Pelicans | SM-liiga | 33 | 1 | 6 | 7 | 18 | 8 | 0 | 1 | 1 | 6 |
| 10 kautta | yhteensä | Elitserien/SHL | 275 | 9 | 26 | 35 | 174 | 16 | 0 | 4 | 4 | 6 |
| 3 kautta | yhteensä | AHL | 151 | 5 | 26 | 31 | 62 | 17 | 1 | 7 | 8 | 12 |
| 1 kausi | yhteensä | SM-liiga | 33 | 1 | 6 | 7 | 18 | 8 | 0 | 1 | 1 | 6 |
| 3 kautta | yhteensä | Allsvenskan | 70 | 9 | 7 | 16 | 54 | 10 | 2 | 1 | 3 | 2 |

Lähteet
-------

* Peter Andersson The Internet Hockey Databasessa (englanniksi)
* Peter Andersson Eurohockey-sivustolla (englanniksi)
* Peter Andersson *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8 9  Peter Andersson *Elite Prospects*. Everysport Media Group AB.  (englanniksi)
2. ↑  Peter Andersson *SHL.se*. SHL AB. Viitattu 12.8.2022. (ruotsiksi)
3. ↑  Peter Andersson *SHL.se*. SHL AB. Viitattu 12.8.2022. (ruotsiksi)
4. 1 2  Bodin, Uffe: Örebro lånar back av Vancouver *hockeysverige.se*.  9.5.2011. Everysport Media Group AB. Viitattu 17.5.2015. (ruotsiksi)
5. ↑  Canucks sign 2009 draft picks Anton Rodin and Peter Andersson *nhl.com/canucks*.  2.6.2010. Vancouver, B.C.:  Vancouver Canucks. Viitattu 17.5.2015. (englanniksi)
6. ↑  Elite Prospects - Örebro HK *eliteprospects.com*. Everysport Media Group AB. Viitattu 12.8.2022. (englanniksi)
7. ↑  Canucks re-sign Peter Andersson *nhl.com/canucks*.  5.7.2014. Vancouver, BC:  Vancouver Canucks. Viitattu 12.8.2022. (englanniksi)
8. ↑  Peter Andersson Stats, Bio, Profile, Analysis and More *sportsforecaster.com*. XML Team Solutions, LLC. Viitattu 12.8.2022. (englanniksi)
9. ↑  Nyängen, Filip: Örebro Hockey värvar fyra nya spelare *orebrohockey.se*.  25.3.2015. Örebro Elithockey AB. Viitattu 17.5.2015. (ruotsiksi)
10. ↑  Toresson, Carolina: Växjö Lakers signar Peter Andersson *vaxjolakers.se*.  25.3.2015. Växjö Lakers Idrott AB. Viitattu 11.1.2018. (ruotsiksi)
11. ↑  Game detail: 22 Apr 2018, Skellefteå AIK - Växjö Lakers *eurohockey.com*.  22.4.2018. European Ice Hockey Online AB & eSports.cz s.r.o. Viitattu 12.8.2022. (englanniksi)
12. ↑  Fransén, Jonny: Växjö Lakers förlänger med Peter Andersson *vaxjolakers.se*.  20.11.2018. Växjö Lakers Idrott AB. Viitattu 12.8.2022. (ruotsiksi)
13. ↑  Karlsson, Måns: "Jag får räkna med sju till nio månaders rehab totalt" *hockeysverige.se*.  20.11.2020. Everysport Media Group AB. Viitattu 12.8.2022. (ruotsiksi)
14. ↑  SVENSKA MÄSTARE I ISHOCKEY (pdf) *swehockey.se*.  22.6.2021. Svenska Ishockeyförbundet. Viitattu 12.8.2022. (ruotsiksi)
15. ↑  Toresson, Carolina: Peter Andersson har kritat på *vaxjolakers.se*.  24.2.2022. Växjö Lakers Idrott AB. Viitattu 12.8.2022. (ruotsiksi)
16. ↑  Pelicans vahvistuu ruotsalaiskaksikolla ja Tappara-pakilla *pelicans.fi*.  26.7.2022. Lahden Pelicans Oy. Viitattu 4.8.2022.
17. ↑  Taipale, Juuso: Joukkuekaverin jyräämä Pelicans-pakki ei pelaa – Myös Ilveksellä poissaolo *iltalehti.fi*.  1.4.2023. Alma Media Suomi Oy. Viitattu 8.7.2023.
18. ↑  Tomas Andersson *Elite Prospects*. Everysport Media Group AB.  (englanniksi)

Pelicans – SM-liiga
3 Utunen (**A**) |
8 Junkkari |
12 Hämäläinen (**A**) |
18 Roine (**C**) |
19 Killinen |
20 Hirvonen |
41 Nikkilä |
55 Riihinen |
60 Käyhkö |
62 Enlund |
65 Salminen |
67 Haatanen |
70 Patrikainen |
71 Tukiainen |
74 Kiiskinen |
78 Persson |
91 Vilén |
97 Jämsen |
-- Horký |
-- Jordán |
-- Král |
-- Kiljunen |
-- Niemelä |
-- Puutio  

Valmentajat Niemelä – Yli-Junnila – Silander – Pasuri – Nakari – Kärki